Daniel Fredheim Holm

**Daniel Fredheim Holm** (født 1985) er en norsk fotballtrener og tidligere fotballspiller som er assistenttrener og spillerlogistikkansvarlig for KFUM-Kameratene Oslo.

Han spilte for Vålerenga fra 2004 til 2009, før han ble hentet inn av Aalborg BK og senere Rosenborg Ballklub. I 2013 vendte han tilbake til Vålerenga.

Fredheim Holm vokste opp på Lindeberg i Oslo. Han er sønn av tidligere fotballspiller og trener Paal Fredheim og halvbror til fotballspilleren Thomas Holm. 

Han ble ofte beskrevet som en slepen tekniker, og var anvendelig da han kunne spille både som spiss, på kant, eller i midtbaneleddet.

## Klubbkarriere

### Skeid (–2003)
Fredheim Holm spilte i Skeid Fotball sammen med blant andre Mohammed Abdellaoue og Daniel Braaten. Skeid valgte tidlig å satse på han og lot han debuterte i 1. divisjon allerede som 15-åring mot Vålerenga Fotball. Han var også med og slå Vålerenga ut av cupen i 2003. Han var bare 18 år da han og Daniel Braaten storspilte, og Skeid vant 3–1 på Ullevaal Stadion.

### Vålerenga (2004–2009)
Før 2004-sesongen gikk Fredheim Holm fra Skeid til Vålerenga, til Skeid-fansens store vrede. Han etablerte seg tidlig på laget, og spilte første året 25 av 26 kamper i Tippeligaen, og scoret fem mål. Han vant også ligasølv med Vålerenga dette året. Totalt spilte Fredheim Holm 32 kamper og scoret syv mål. To i Royal League. 

Fredheim Holm gikk fra å være talent til å bli en etablert spiller på norsk toppnivå. Han kunne spille både midtbane og angrep, noe som gjør han mer anvendelig. 19 år gammel hadde Fredheim Holm svart til forventningene, og ble omtalt som en spiller også landslaget ville ha mye glede av i årene fremover.

2005- og 2006-sesongen gav likevel ikke forventet uttelling. Etter trenerbyttet i Vålerenga fra Kjetil Rekdal til Petter Myhre fikk Fredheim Holm et løft, og etter en god vintersesong fikk han sin debut på  28. mars 2007 mot Tyrkia. I 2007-sesongen ble han igjen mer sentral i Vålerengas angrep.

#### Statistikk for Vålerenga
Kamper (mål) i parentes
* Eliteserien: 71 (13)
* NM-kamper: 10 (5)
* Europa-cup-kamper: 8 (1)
* Royal League-kamper: 16 (3)
*Totalt= 105 kamper og 22 mål (Ca. 0.2 mål i snitt pr. kamp)*

### AaB Fodbold (2009–2011)
I 2009 ble han solgt til den danske klubben . Oppholdet i Danmark ble preget av mye skader, og han ble aldri noen stor suksess. I 2010 uttalte Egil «Drillo» Olsen at da han hadde Fredheim Holm på aldersbestemte landslag, var han et av de største talentene han hadde sett og at han var «bombesikker» på at han ville bli Norges nye spisstjerne.

### Rosenborg (2011–2013)
Den 20. januar 2011 signerte han en treårskontrakt med Rosenborg, og vendte med det tilbake til Norge. Han valgte draktnummer 28, det samme nummeret som han hadde da han slo igjennom i Vålerenga i 2004.

### Vålerenga (2013–2018)
I februar 2013 signerte han en treårskontrakt med Vålerenga, og ble med det Kjetil Rekdal sin første signering etter at han returnerte til klubben som hovedtrener. Fredheim Holm var dermed tilbake i klubben og gjenforent med treneren han tok seriegull med i 2005.

Foran 2018-sesongen ble han utnevnt til kaptein etter Christian Grindheim. 

I 2018 rundet han en milepæl med 300 offisielle kamper for Vålerenga.

Etter 2018-sesongen valgte han å takke nei til kontraktsforlengelse med Vålerenga for å trappe ned og begynne å fokusere på livet etter spillerkarrieren. 24. november 2018 spilte han sin siste kamp for Vålerenga i serieavslutningen mot Ranheim.

## Landslagskarriere
Fredheim Holm spilte landskamper for de fleste aldersbestemte norske landslag. 

Han debuterte for det norske A-landslaget, den 28. mars 2007 mot . Han var også kalt inn på landslaget i forbindelse med kampen mot . 

## Referanser


## Eksterne lenker
*